### NN 136/2024 (27.11.2024.), Zakon o izmjenama i dopunama Zakona o zaštiti zraka

HRVATSKI SABOR

2247

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ZAŠTITI ZRAKA

Proglašavam Zakon o izmjenama i dopunama Zakona o zaštiti zraka, koji je Hrvatski sabor donio na sjednici 15. studenoga 2024.

Klasa: 011-02/24-02/66

Urbroj: 71-10-01/1-24-2

Zagreb, 22. studenoga 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA ZAKONA O ZAŠTITI ZRAKA

Članak 1.

U Zakonu o zaštiti zraka (»Narodne novine«, br. 127/19. i 57/22.) u članku 7. stavcima 8. i 9. riječi: »stavka 6.« zamjenjuju se riječima: »stavka 7.«.

U stavku 11. riječi: »stavka 9.« zamjenjuju se riječima: »stavka 10.«.

Iza stavka 12. dodaje se novi stavak 13. koji glasi:

»(13) Poslove izrade akcijskih planova iz članka 54. stavka 1. ovoga Zakona provode ovlaštenici koji, sukladno zakonu kojim se uređuje zaštita okoliša, posjeduju suglasnost za obavljanje stručnih poslova iz područja zaštite okoliša i prirode – grupa 4, izrada programa zaštite okoliša.«.

Dosadašnji stavci 13. do 16. postaju stavci 14. do 17.

Članak 2.

U članku 36. stavku 2. riječi: »posebnih mjerenja« zamjenjuju se riječima: »provedbe mjerenja posebne namjene«.

Iza stavka 2. dodaje se novi stavak 3. koji glasi:

»(3) Provedbu odluke iz stavka 1. ovoga članka osigurava izvršno tijelo Grada Zagreba ili jedinice lokalne samouprave.«.

Dosadašnji stavci 3. do 6. postaju stavci 4. do 7.

Članak 3.

Iza članka 41. dodaje se članak 41.a koji glasi:

»Članak 41.a

(1) Informacije i podatke praćenja učinaka onečišćenja zraka na ekosustave iz članka 40. stavka 1. i članka 41. ovoga Zakona osiguravaju Ministarstvo, Državni hidrometeorološki zavod, Institut za vode Josip Juraj Strossmayer, Hrvatski šumarski institut i Hrvatska agencija za poljoprivredu i hranu svaki u svojoj nadležnosti u skladu s propisima kojima se uređuju vode, šume i poljoprivreda.

(2) Praćenje negativnih učinaka onečišćenja zraka na ekosustave sukladno članku 41. ovoga Zakona provode:

– Državni hidrometeorološki zavod za praćenje podataka o depoziciji onečišćenja iz zraka i prizemnog ozona

– Institut za vode Josip Juraj Strossmayer za monitoring površinskih kopnenih voda sukladno zakonu kojim se uređuju vode

– Hrvatski šumarski institut za monitoring ekosustava na šumskom zemljištu sukladno zakonu kojim se uređuju šume

– Hrvatska agencija za poljoprivredu i hranu za monitoring ekosustava na poljoprivrednom zemljištu sukladno zakonu kojim se uređuje poljoprivredno zemljište.«.

Članak 4.

Iza članka 47. dodaje se članak 47.a koji glasi:

»Članak 47.a

Evidenciju i praćenje emisija onečišćujućih tvari u zrak iz pokretnih izvora iz članka 10. stavka 3. ovoga Zakona, upis podataka o pokretnim izvorima u registar, način i rok dostave izvješća o emisijama prema Ministarstvu, kriterije i mjerila za izračun naknade za obavljanje poslova evidencije, način obavješćivanja javnosti i način dostave podataka nadležnim tijelima Europske unije propisuje Vlada uredbom.«.

Članak 5.

U članku 48.a ispred riječi: »Na pomorskom objektu« stavlja se oznaka stavka: »(1)«, a iza riječi: »upotrebu brodskih goriva« stavlja se zarez i dodaju riječi: »dokumentaciju vezanu za korištenje metoda smanjenja emisija«.

Iza stavka 1. dodaje se stavak 2. koji glasi:

»(2) Metode smanjenja emisija na pomorskom objektu obvezno je koristiti na način propisan uredbom iz članka 48. stavka 1. ovoga Zakona.«.

Članak 6.

U članku 63. stavku 1. podstavku 2. riječi: »diplomskim sveučilišnim« zamjenjuju se riječima: »sveučilišnim diplomskim«.

Članak 7.

U članku 83. stavku 1. iza riječi: »podataka kvalitete zraka« stavlja se zarez i dodaju riječi: »ovlaštenici iz članka 7. stavka 7. ovoga Zakona«.

Članak 8.

U članku 85. stavku 1. podstavku 5. briše se točka na kraju rečenice i dodaje se podstavak 6. koji glasi:

» – nije u registar nadležnog tijela dostavila podatke o izvorima iz članka 10. stavka 3. ovoga Zakona.«.

Članak 9.

U članku 86. stavcima 1. i 2. iza riječi: »(GV)« brišu se riječi: »za zaštitu zdravlja ljudi«.

Članak 10.

U članku 88. stavku 2. iza riječi: »narediti posebna mjerenja« dodaju se riječi: »emisija iz nepokretnih izvora«.

Članak 11.

U članku 90. iza riječi: »narediti« dodaju se riječi: »provedbu odluke iz članka 36. stavka 1. ovoga Zakona,«, a iza riječi: »kratkoročnog akcijskog plana« stavlja se zarez.

Članak 12.

U članku 97. stavku 1. riječi: »300.000,00 do 600.000,00 kuna« zamjenjuju se riječima: »39.810,00 do 79.630,00 eura«.

Iza podstavka 3. dodaje se novi podstavak 4. koji glasi:

» – metode smanjenja emisija na pomorskom objektu ne koristi na način propisan uredbom iz članka 48. stavka 1. ovoga Zakona (članak 48.a stavak 2.)«.

Dosadašnji podstavci 4. i 5. postaju podstavci 5. i 6.

U stavku 2. riječi: »40.000,00 do 70.000,00 kuna« zamjenjuju se riječima: »5300,00 do 9290,00 eura«.

U stavku 3. riječi: »100.000,00 do 250.000,00 kuna« zamjenjuju se riječima: »13.270,00 do 33.180,00 eura«.

U stavku 4. riječi: »podstavaka 1. i 3.« zamjenjuju se riječima: »podstavaka 1., 3. i 4.«, a riječi: »20.000,00 do 50.000,00 kuna« zamjenjuju se riječima: »2650,00 do 6630,00 eura«.

Članak 13.

U članku 97.a stavak 1. mijenja se i glasi:

»(1) Novčanom kaznom u iznosu od 2650,00 do 39.810,00 eura kaznit će se za prekršaj pravna osoba koja upravlja pomorskim objektom ako na pomorskom objektu ne posjeduje zapise, dokumentaciju ili uzorke vezano za primitak, izmjenu ili upotrebu brodskih goriva ili dokumentaciju vezanu za korištenje metoda smanjenja emisija ili nadležnim inspektorima tijela državne uprave nadležne za inspekcijske poslove u području sigurnosti plovidbe ne omogući utvrđivanje kvalitete brodskog goriva, i to na način propisan uredbom iz članka 48. stavka 1. ovoga Zakona (članak 48.a stavak 1.).«.

U stavku 2. riječi: »5000,00 do 50.000,00 kuna« zamjenjuju se riječima: »660,00 do 6630,00 eura«.

U stavku 3. riječi: »5000,00 do 50.000,00 kuna« zamjenjuju se riječima: »660,00 do 6630,00 eura«.

U stavku 4. riječi: »10.000,00 do 100.000,00 kuna« zamjenjuju se riječima: »1320,00 do 13.270,00 eura«.

Članak 14.

U članku 98. stavku 1. riječi: »300.000,00 do 600.000,00 kuna« zamjenjuju se riječima: »39.810,00 do 79.630,00 eura«.

U stavku 2. riječi: »40.000,00 do 70.000,00 kuna« zamjenjuju se riječima: »5300,00 do 9290,00 eura«.

U stavku 3. riječi: »100.000,00 do 250.000,00 kuna« zamjenjuju se riječima: »13.270,00 do 33.180,00 eura«.

Članak 15.

U članku 99. stavku 1. riječi: »100.000,00 do 300.000,00 kuna« zamjenjuju se riječima: »13.270,00 do 39.810,00 eura«.

U stavku 2. riječi: »25.000,00 do 50.000,00 kuna« zamjenjuju se riječima: »3310,00 do 6630,00 eura«.

U stavku 3. riječi: »70.000,00 do 150.000,00 kuna« zamjenjuju se riječima: »9290,00 do 19.900 eura«.

Članak 16.

U članku 100. stavku 1. riječi: »30.000,00 do 100.000,00 kuna« zamjenjuju se riječima: »3980,00 do 13.270,00 eura«.

Iza podstavka 2. dodaje se novi podstavak 3. koji glasi:

» – ne dostavlja podatke o izvorima iz članka 10. stavka 3. ovoga Zakona na način propisan Uredbom iz članka 47.a ovoga Zakona (članak 47.a)«.

Dosadašnji podstavci 3. i 4. postaju podstavci 4. i 5.

U stavku 2. riječi: »5000,00 do 25.000,00 kuna« zamjenjuju se riječima: »660,00 do 3310,00 eura«.

U stavku 3. riječi: »25.000,00 do 70.000,00 kuna« zamjenjuju se riječima: »3310,00 do 9290,00 eura«.

Članak 17.

U članku 101. stavku 1. riječi: »50.000,00 do 100.000,00 kuna« zamjenjuju se riječima: »6630,00 do 13.270,00 eura«.

U stavku 2. riječi: »50.000,00 do 100.000,00 kuna« zamjenjuju se riječima: »6630,00 do 13.270,00 eura«.

U stavku 3. riječi: »50.000,00 do 100.000,00 kuna« zamjenjuju se riječima: »6630,00 do 13.270,00 eura«.

U stavku 4. riječi: »25.000,00 do 100.000,00 kuna« zamjenjuju se riječima: »3310,00 do 13.270,00 eura«.

U stavku 5. riječi: »25.000,00 do 100.000,00 kuna« zamjenjuju se riječima: »3310,00 do 13.270,00 eura«.

U podstavku 4. briše se točka na kraju rečenice i dodaje se podstavak 5. koji glasi:

» – ne osigura provedbu odluke iz članka 36. stavka 1. ovoga Zakona u rokovima i načinom plaćanja definiranim istom odlukom (članak 36. stavak 3.).«.

U stavku 6. riječi: »25.000,00 do 75.000,00 kuna« zamjenjuju se riječima: »3310,00 do 9950,00 eura«.

U stavku 7. riječi: »20.000,00 do 50.000,00 kuna« zamjenjuju se riječima: »2650,00 do 6630,00 eura«.

Članak 18.

U članku 102. riječi: »25.000,00 do 100.000,00 kuna« zamjenjuju se riječima: »3310,00 do 13.270,00 eura«.

PRIJELAZNE I ZAVRŠNE ODREDBE

Članak 19.

Vlada Republike Hrvatske propis iz članka 4. ovoga Zakona donijet će u roku od 12 mjeseci od dana stupanja na snagu ovoga Zakona.

Članak 20.

Postupci pokrenuti prema odredbama Zakona o zaštiti zraka (»Narodne novine«, br. 127/19. i 57/22.) do dana stupanja na snagu ovoga Zakona dovršit će se prema odredbama toga Zakona.

Članak 21.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/24-01/50

Zagreb, 15. studenoga 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.